
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 587 

12 Ιουνίου 2013 


ΠΕΡΙΕΧΟΜΕΝΑ 


Αποκεντρωμένες Διοικήσεις.1 

Οργανισμοί - Λοιποί Φορείς.2 


ΑΠΟΚΕΝΤΡ ΩΜΕΝΕΣ Δ ΙΟΙΚΗΣΕΙΣ 

(ΐ) 

ΑΠΟΚΕΝΤΡΩΜΕΝΗ ΔΙΟΙΚΗΣΗΣ ΑΤΤΙΚΗΣ 

Με την υπ’ αρ. πρωτ. 17497/11-06-2013 απόφαση του 
Δημάρχου Παλλήνης που εκδόθηκε σύμφωνα με τις δι¬ 
ατάξεις των άρθρων 101 και 181 του Ν. 3584/2007, του 
άρθρου 35 παρ. 5 του Ν. 4024/2011, τη σύμφωνη γνωμοδό¬ 
τηση του Υπηρεσιακού Συμβουλίου Ανατολικής Αττικής 
(υπ’ αρ. 10/2012 πρακτικό) και την υπ’ αρ. πρωτ. 22498/ 
06-07-2012 σύμφωνη γνώμη του Δημάρχου Σπάτων-Αρ- 
τέμιδας και της υπ’ αρ. ΔΙΠΠ/Φ.ΕΓΚΡ.Μ/5128/21-05-2013 
απόφασης της Επιτροπής της ΠΥΣ 33/2006 (άρθρο 2 
παρ. 1) και τις διατάξεις του άρθρου 280 του Ν. 3852/2010, 
μετατάσσεται ο υπάλληλος με σχέση εργασίας ιδιωτι¬ 
κού δικαίου αορίστου χρόνου ΚΟΥΦΟΣ ΔΗΜΗΤΡΙΟΣ του 
Βασιλείου, (ΑΒ 253789) κλάδου ΔΕ Οδηγών, με βαθμό Ε', 
από το Δήμο Σπάτων - Αρτέμιδας στο Δήμο Παλλήνης, 
με μεταφορά της θέσης του, με την ίδια σχέση εργασίας. 

(Αριθμ. βεβ. Διεύθυνσης Οικ. Υπηρεσιών Δήμου Παλ¬ 
λήνης: 16522/04-06-2013) 

(Αριθμ. απόφ. Αποκεντρωμένης Διοίκησης Αττικής: 
31731/ 26358/12-06-2013) 

Με εντολή Γενικού Γραμματέα 
Αποκεντρωμένης Διοίκησης 
Η Προϊσταμένη 
ΑΝΤΩΝΙΑ ΠΑΠΑΗΛΙΑΔΟΥ 

-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

( 2 ) 

ΠΕΙΘΑΡΧΙΚΟ ΣΥΜΒΟΥΛΙΟ ΤΩΝ ΜΕΛΩΝ ΤΟΥ Δ.Ε.Π. 

ΤΩΝ ΑΝΩΤΑΤΩΝ ΕΚΠΑΙΔΕΥΤΙΚΩΝ ΙΔΡΥΜΑΤΩΝ 

Το Πειθαρχικό Συμβούλιο των μελών του Δ.Ε.Π. των 
Ανώτατων Εκπαιδευτικών Ιδρυμάτων (άρθρο 2 παρ. 
2 εδ. δ και άρθρο 5 του Π.Δ. 160/2008 και άρθρο 65 
του ν. 3900/2010) αποτελούμενο από τους Αθανάσιο 


Ράντο, Αντιπρόεδρο του Συμβουλίου της Επικράτειας, 
ως Πρόεδρο, επειδή ο Πρόεδρος του Συμβουλίου της 
Επικράτειας και οι αρχαιότεροι Αντιπρόεδροι είχαν κώ¬ 
λυμα, Παναγιώτη Ρουμπή, Αρεοπαγίτη, Δημήτριο Πέππα, 
Σύμβουλο του Ελεγκτικού Συνεδρίου, Ευάγγελο Πολίτη, 
Πρόεδρο του Τ.Ε.Ι. Μεσολογγίου και Δημ. Μπαντέκα, 
Αντιπρόεδρο του Τ.Ε.Ι. Καβάλας, ως μέλη. 

Συνήλθε σε δημόσια συνεδρίαση την 10η Δεκεμβρίου 
2012, ημέρα Δευτέρα και ώρα 17.00, στο Κατάστημα του 
Συμβουλίου της Επικράτειας, με παρόντα τον αναπλη¬ 
ρωτή γραμματέα του Ιωάννη Μητροτάσιο, Προϊστάμε¬ 
νο της Γραμματείας του Β' Τμήματος του Συμβουλίου 
της Επικράτειας, επειδή η Γραμματέας του Συμβουλίου 
Μαριάνθη Παπασαράντη, Προϊσταμένη της Διεύθυνσης 
της Γραμματείας του Συμβουλίου της Επικράτειας, είχε 
κώλυμα. Αντικείμενο της συνεδρίασης ήταν η εκδίκαση, 
μετά την 11/2012 απόφαση του παρόντος Συμβουλίου, 
της πειθαρχικής αγωγής που είχε ασκηθεί από τον 
Πρόεδρο του Τ.Ε.Ι. Καβάλας κατά του Νικόλαου Σπι- 
τάλα, Αναπληρωτή Καθηγητή προσωποπαγούς θέσης 
του οικείου Τμήματος Αρχιτεκτονικής Τοπίου του ΤΕΙ 
Καβάλας, ο οποίος κλήθηκε νόμιμα για να απολογηθεί 
γραπτώς ή προφορικώς ενώπιον του Συμβουλίου. Ο 
εγκαλούμενος παραστάθηκε μετά των πληρεξουσίων 
του δικηγόρων Ευάγγελου Μπιτσαξή (ΑΜ/ΔΣΑ 26743) 
και Νικολάου Παπαδόπουλου (ΑΜ/ΔΣΘ 4710). Στον 
εγκαλούμενο αποδίδεται το πειθαρχικό παράπτωμα 
της ανάρμοστης συμπεριφοράς του σε βάρος των δι- 
δασκομένων, διαγωγή απάδουσα στην αξιοπρέπεια του 
πανεπιστημιακού λειτουργού. 

Αφού άκουσε: 1) α) τον εισηγητή της υποθέσεως Πανα¬ 
γιώτη Ρουμπή, Αρεοπαγίτη ο οποίος διάβασε την 11/2012 
απόφαση του Συμβουλίου τούτου β) τον εγκαλούμενο 
και τους δικηγόρους του, οι οποίοι αντέκρουσαν το κα¬ 
τηγορητήριο (βλ. ταυτάριθμο Πρακτικό συνεδριάσεως) 
γ) τις Γεωργία Καστραντά και Καλλιόπη Βαρελίδου, ομό¬ 
τιμη καθηγήτρια του Τ.Ε.Ι. Πειραιά τις οποίες πρότεινε 
ως μάρτυρες ο εγκαλούμενος και 2) μελέτησε όλα τα 
στοιχεία του φακέλου, μεταξύ των οποίων α) το υπο- 
βληθέν κατά τη συζήτηση της υπόθεσης υπόμνημα που, 
μεταξύ άλλων, θέτει και ζήτημα αναρμοδιότητας του 
παρόντος Συμβουλίου και β) το από 17-12-2012 εμπρό¬ 
θεσμα υποβληθέν την ίδια ημέρα (μετά τη χορήγηση 
σχετικής προθεσμίας κατά τη συνεδρίαση) απολογητικό 
υπόμνημα του εγκαλουμένου. 

ΣΚΕΦΘΗΚΕ ΚΑΤΑ ΤΟ ΝΟΜΟ 

1. Με το υπ’ αρ. πρωτ. 6/9-2-2012 έγγραφο του Προέ¬ 
δρου του Τεχνολογικού Εκπαιδευτικού Ιδρύματος Κα¬ 
βάλας ζητήθηκε να εξετασθεί από το παρόν Συμβούλιο 
εάν συντρέχει περίπτωση άσκησης πειθαρχικής αγωγής 
και επιβολής πειθαρχικής ποινής σε βάρος του αναπλη¬ 
ρωτή καθηγητή του ΤΕΙ Καβάλας Νικολάου Σπιτάλα του 
Χρήστου, λόγω της αμετάκλητης ποινικής καταδίκης. 

Το Συμβούλιο τούτο, με την υπ’ αρ. 11/2012 απόφαση 
του αποφάνθηκε ότι συντρέχει περίπτωση να ασκηθεί 
πειθαρχική δίωξη σε βάρος του ανωτέρω καθηγητή και 
να κληθεί σε απολογία για το αποδιδόμενο σ' αυτόν 
πειθαρχικό παράπτωμα της ανάρμοστης συμπεριφοράς 
του σε βάρος των διδασκομένων απ’ αυτόν φοιτητριών 
[της πράξης της απόπειρας παράνομης βίας κατά συρ¬ 
ροή σε βάρος φοιτητριών του ΤΕΙ Λάρισας (Παράρτημα 
Καρδίτσας)], κατά το χρόνο που υπηρετούσε στο εν 
λόγω Ίδρυμα (Νοέμβριο του 2003 και Φεβρουάριο του 
2004 αντίστοιχα). 

2. Από το συνδυασμό των άρθρων 16 παρ. 6 και 88 παρ. 
4 του Συντάγματος, 1 του ν. 2916/2001,1 παρ. 1 και 15 του 
ν. 1404/1983, 5 παρ. 1 και 28 παρ. 2 του π.δ/τος 160/2008 
(Πρότυπος Εσωτερικός Κανονισμός Λειτουργίας των 
Ανωτάτων Εκπαιδευτικών Ιδρυμάτων), σε συνδυασμό με 
τις διατάξεις των άρθρων 46 παρ. 1 περ. α και 47 παρ. δ 
περ. δ της ΥΑ 23267/Ε5/2005 ΦΕΚ Β' 316/2005, (Έγκριση 
Εσωτερικού Κανονισμού Λειτουργίας του Τεχνολογικού 
Εκπαιδευτικού Ιδρύματος Ηπείρου), 11 παρ. 9 και 65 του 
ν. 3900/2010, το παρόν Πειθαρχικό Συμβούλιο είναι αρ¬ 
μόδιο για την εκδίκαση της προκείμενης υποθέσεως, 
αφού κατά του διωκόμενου αναπληρωτή καθηγητή με 
προσωποπαγή θέση επαπειλείται η πειθαρχική ποινή 
της οριστικής παύσης λόγω της αμετάκλητης ποινικής 
καταδίκης του για πράξη που συνιστά και βαρύ πειθαρ¬ 
χικό παράπτωμα, όντας άλλωστε το Συμβούλιο τούτο το 
ανώτατο πειθαρχικό όργανο για τους Καθηγητές μέλη 
του ΕΠ των Α.Ε.Ι. και Τ.Ε.Ι., ανεξαρτήτως αν οι τελευταίοι 
κατέχουν τακτική ή προσωποπαγή θέση, αφού ο νόμος 
δεν διακρίνει. Επομένως, η ένσταση αναρμοδιότητας 
του Συμβουλίου τούτου, που υπέβαλε ο διωκόμενος, 
πρέπει να απορριφθεί ως αβάσιμη. 

3. Αρχικώς τα Τεχνολογικά Εκπαιδευτικά Ιδρύματα 
(ΤΕΙ) διέποντο από τις διατάξεις του ν. 1404/1983 (Α' 
173). Το άρθρο 32 αυτού περιείχε πειθαρχικές διατάξεις 
για τα μέλη του Εκπαιδευτικού Προσωπικού (ΕΠ) κ.λπ. 
και εξουσιοδότηση για έκδοση σχετικού Προεδρικού 
Διατάγματος, βάσει δε αυτής εκδόθηκε το Π.Δ/γμα 
372/1984 «Πειθαρχικό δίκαιο μελών των ΤΕΙ» (Α' 129). Με 
το ν. 2916/2001 «Διάρθρωση της ανώτατης εκπαίδευσης 
και ρύθμιση θεμάτων του τεχνολογικού τομέα αυτής» 
(Α' 114) τα ΤΕΙ εντάχθηκαν στην ανώτατη εκπαίδευση 
[στον τεχνολογικό τομέα της (άρθρο 1 παρ. 1 α 1 ββ 1 )]. 
Με την παρ. 3 του άρθρου 1 αυτού αντικαταστάθηκαν 
τα δύο τελευταία εδάφια της παρ. 1 του άρθρου 1 του 
ν. 1404/1983, ως ακολούθως: «Τα ΤΕΙ είναι νομικά πρό¬ 
σωπα δημοσίου δικαίου, πλήρως αυτοδιοικούμενα, σύμ¬ 
φωνα με το άρθρο 16 παρ. 5 του Συντάγματος. Η οργά¬ 
νωση και η λειτουργία τους διέπεται από τις διατάξεις 
του νόμου, ενώ ειδικότερα θέματα ρυθμίζονται με τον 
εσωτερικό κανονισμό κάθε ΤΕΙ». Με το άρθρο 4 περ. θ 
του ως άνω νόμου αντικαταστάθηκε το άρθρο 32 του 
ν. 1404/1983 ως εξής: «Άρθρο 32 Πειθαρχικά θέματα. 1. 
Με τον εσωτερικό κανονισμό κάθε ΤΕΙ ρυθμίζονται τα 


πειθαρχικά αδικήματα, οι επιβαλλόμενες ποινές και η 
πειθαρχική δικαιοδοσία για τα μέλη του ΤΕΙ και κάθε 
λεπτομέρεια. 2. Τα μέλη ΕΠ των ΤΕΙ μπορούν να παυθούν 
για τους λόγους και με τη διαδικασία που προβλέπεται 
για τα μέλη ΔΕΠ των Πανεπιστημίων. Στις περιπτώσεις 
αυτές, όπου στις διατάξεις συγκρότησης του οικείου 
Συμβουλίου προβλέπεται Αντιπρύτανης του ΑΕΙ νοείται 
ο αντίστοιχος Αντιπρόεδρος του ΤΕΙ...». Με βάση την ως 
άνω αντικατασταθείσα διάταξη του άρθρου 11 παρ. 2 
στοιχ. ε του ν. 1404/1983, η Ιη'Εκτακτη Γενική Συνέλευση 
του ΤΕΙ Ηπείρου στις 11-2-2004 κατήρτισε Εσωτερικό 
Κανονισμό Λειτουργίας του, ο οποίος εγκρίθηκε με 
την υπ’ αρ. 23267/Ε5/4-3-2005 απόφαση του αρμοδίου 
Υφυπουργού Εθνικής Παιδείας και Θρησκευμάτων (Β' 
361/10-3-2005). Το κεφάλαιο ΣΤ του Κανονισμού (άρθρα 
46 έως 53α) ρυθμίζει πειθαρχικά θέματα. Εξάλλου, με το 
άρθρο 11 παρ. 9 του μεταγενέστερου νόμου 3404/2005 
(Α 260/17-10-2005) ορίσθηκε ότι «Οι πειθαρχικές διατά¬ 
ξεις των άρθρων 46 έως 53 του Εσωτερικού Κανονισμού 
του ΤΕΙ Ηπείρου εφαρμόζονται και για τα πειθαρχικά 
ζητήματα του προσωπικού άλλων ΤΕΙ, μέχρι την έκδοση 
του εσωτερικού κανονισμού λειτουργίας καθενός από 
αυτά». Κατά την έννοια της τελευταίας διατάξεως, όπως 
ερμηνευτικώς συνάγεται και από την οικεία αιτιολογική 
έκθεση, με αυτή επήλθε νομοθετική κύρωση του Εσω¬ 
τερικού Κανονισμού (Ε.Κ.) του ΤΕΙ Ηπείρου, ως προς το 
κεφάλαιο των πειθαρχικών διατάξεων του. 

4. Ο προαναφερόμενος Ε.Κ. του ΤΕΙ Ηπείρου, που 
εφαρμόζεται αναλόγως στην προκειμένη υπόθεση λόγω 
μη έκδοσης εσωτερικού κανονισμού λειτουργίας του ΤΕΙ 
Λάρισας, ορίζει στο άρθρο 46 παρ. 1 ότι «Πειθαρχικό πα¬ 
ράπτωμα συνιστά κάθε υπαίτια και καταλογιστή πράξη 
ή συμπεριφορά εν γένει μέλους ΕΠ, εντός ή εκτός του 
Ιδρύματος, εφόσον αντίκειται προς τις υποχρεώσεις που 
απορρέουν από το Σύνταγμα και από τις κείμενες δια¬ 
τάξεις ή είναι ασυμβίβαστη προς το λειτούργημα τους 
και θίγει το κύρος του ή το κύρος του ΤΕΙ. Πειθαρχικά 
αδικήματα των μελών ΕΠ, είτε κατέχουν τακτική είτε 
προσωποπαγή θέση, είναι ιδίως: α) Η παραβίαση των 
υποχρεώσεων των μελών ΕΠ, όπως αυτές καθορίζονται 
στην εκάστοτε ισχύουσα νομοθεσία, τις διατάξεις του 
παρόντος Εσωτερικού Κανονισμού, την ακαδημαϊκή δε¬ 
οντολογία ... β) η παράβαση καθήκοντος ... Περαιτέρω, 
το άρθρο 47 του ίδιου ως άνω εσωτερικού κανονισμού 
λειτουργίας του ΤΕΙ Ηπείρου προβλέπει ως πειθαρχική 
ποινή, μεταξύ άλλων, και την οριστική παύση, σύμφωνα 
δε με την παρ. 1 περ. δ του ίδιου ως άνω άρθρου, τα 
μέλη του ΕΠ (χωρίς διάκριση αν κατέχουν τακτική ή 
προσωποπαγή θέση) μπορούν να παυθούν αν συντρέχει: 
αα)ποινική καταδίκη για αδικήματα που διέπραξαν κατά 
το χρόνο που είχαν την ιδιότητα τους ... γγ) διαγωγή 
που απάδει στην αξιοπρέπεια του εκπαιδευτικού λει¬ 
τουργού. Ακόμα στην παρ. 5 του ίδιου ως άνω άρθρου 
ορίζεται ότι «οι πειθαρχικές ποινές που επιβάλλονται 
πρέπει να είναι ανάλογες προς τη βαρύτητα του πα¬ 
ραπτώματος, τις συνθήκες τέλεσης του και το βαθμό 
της υπαιτιότητας». Εξάλλου, σύμφωνα με την παρ. 2 του 
άρθρου 46 του ιδίου ως άνω Εσωτερικού Κανονισμού 
Λειτουργίας του ΤΕΙ Ηπείρου: α)Τα πειθαρχικά αδικήμα¬ 
τα παραγράφονται μετά δύο έτη από την ημέρα που δι- 
απράχθηκαν. Πειθαρχικό αδίκημα, το οποίο αποτελεί και 
ποινικό αδίκημα, δεν παραγράφεται πριν παραγραφεί 
το ποινικό αδίκημα. Για τα αδικήματα αυτά, οι πράξεις 

της ποινικής διαδικασίας διακόπτουν την παραγραφή 
του πειθαρχικού αδικήματος, β) Η κλήση σε απολογία 
ή η παραπομπή στο Πειθαρχικό Συμβούλιο διακόπτουν 
την παραγραφή. Στις περιπτώσεις αυτές, ο συνολικός 
χρόνος παραγραφής ως την έκδοση της πρωτοβάθμι¬ 
ας πειθαρχικής απόφασης δεν μπορεί να υπερβεί τα 
τέσσερα έτη. Ακόμη, η επιβολή της πειθαρχικής ποινής 
και οι έννομες συνέπειες της δεν επηρεάζονται από τον 
τρόπο εκτέλεσης της αντίστοιχης ποινικής απόφασης 
και ειδικότερα από την αναστολή εκτέλεσης της τε¬ 
λευταίας, που έχει τυχόν αποφασισθεί από το ποινικό 
δικαστήριο με βάση τις διατάξεις του Π.Κ. (άρθρα 99 
επ. αυτού) -βλ. ΣτΕ 723/2011,1681/2009 και 1911/2006). 

5. Στην προκειμένη περίπτωση, από την εκτίμηση και 
συναξιολόγηση όλων των εγγράφων που υπάρχουν 
στο φάκελο της πειθαρχικής διαδικασίας, των ενόρ¬ 
κων καταθέσεων ενώπιον του Συμβουλίου τούτου στο 
ακροατήριο δύο μαρτύρων (Καλλιόπης Βαρελίδου και 
Γεωργίας Καστραντά) που περιέχονται στα ταυτάριθμα 
με την παρούσα πρακτικά της δημόσιας συνεδρίασης 
του Συμβουλίου τούτου στις 10-12-2012, την απολογία 
του διωκόμενου Καθηγητή ενώπιον του ίδιου Συμβου¬ 
λίου, το από 10-12-2012 υπόμνημα αυτού και το από 
17-12-2012 συμπληρωματικό υπόμνημα του, αποδείχθη¬ 
καν τα ακόλουθα πραγματικά περιστατικά: Ο διωκόμε¬ 
νος είναι μόνιμος εκπαιδευτικός και υπηρετεί σε διά¬ 
φορα ΤΕΙ της χώρας από το έτος 1996. Με την υπ’ αρ. 
Φ18/Ε5/1739/11-7-2001 απόφαση του αρμοδίου Υπουργού 
είχε ενταχθεί σε προσωποπαγή θέση αναπληρωτή Κα¬ 
θηγητή, από τις 17-7-2001, μετά από μετάταξη του από 
το Τμήμα Ανθοκομίας Αρχιτεκτονικής Τοπίου του ΤΕΙ 
Ηπείρου, στο Τμήμα Σχεδιασμού και Τεχνολογίας Ξύ¬ 
λου και Επίπλου του Παραρτήματος Καρδίτσας του ΤΕΙ 
Λάρισας, όπου υπηρετούσε και κατά το εκπαιδευτικό 
έτος 2003-2004. Ο ανωτέρω με την υπ' αρ. 991/2009 
απόφαση του Τριμελούς Εφετείου Λάρισας, που δίκα¬ 
σε σε δεύτερο βαθμό την υπόθεση, καταδικάσθηκε σε 
συνολική ποινή φυλάκισης εννέα (9) μηνών, της οποίας 
η εκτέλεση ανεστάλη επί τριετία, για το έγκλημα της 
προσβολής της προσωπικής ελευθερίας άλλου με τη 
μορφή της απόπειρας παράνομης βίας κατά συρροή 
(άρθρα 26 παρ. 1 α, 27 παρ. 1, 42, 94 και 330 Π.Κ.), ήτοι 
για πλημμέλημα που τελέσθηκε από δόλο. Η ως άνω 
απόφαση του Τριμελούς Εφετείου Λάρισας κατέστη 
ήδη αμετάκλητη, μετά την απόρριψη της από 16-3-2010 
αίτησης του παραπάνω διωκόμενου-κατηγορούμενου 
για αναίρεση της με την υπ’ αριθμ. 1868/1-12-2010 από¬ 
φαση του Αρείου Πάγου. Ειδικότερα, το Τριμελές Εφε- 
τείο Λάρισας με την υπ’ αριθ. 991/2009 απόφαση του 
δέχτηκε ότι από τα αποδεικτικά μέσα που κατ’ είδος 
αναφέρει, αποδείχτηκαν τα παρακάτω περιστατικά: «Ο 
κατηγορούμενος τον Φεβρουάριο 2004 σε ημερομηνία 
που δεν προσδιορίσθηκε μέσα στο γραφείο του στο 
ΤΕΙ Καρδίτσας, όπου είχε καλέσει τη σπουδάστρια Πα¬ 
ναγιώτα Τομαή για να τον βοηθήσει δήθεν στη διοργά¬ 
νωση ομάδας εργασίας, και ενώ αυτή ήταν καθισμένη 
σε καρέκλα, ήλθε εμπρός από το σημείο όπου καθόταν 
και θέτοντας τα χέρια του δεξιά και αριστερά από το 
κεφάλι της, έτσι ώστε ν' ακινητοποιηθεί η ποθούσα και 
να μην μπορεί να σηκωθεί χρησιμοποιώντας γί αυτό 
τις υπέρτερες σωματικές του δυνάμεις, δεν την άφηνε 
να φύγει επί αρκετή ώρα, με σκοπό να την εξαναγκάσει 
να τον φιλήσει στο στόμα, πράξη για την οποία δεν 


είχε υποχρέωση η ποθούσα. Δεν έφερε όμως πέρας 
τον σκοπό του όχι από δική του βούληση, αλλά γιατί 
κτύπησε η πόρτα του γραφείου του και εισήλθε άλλος 
σπουδαστής, με αποτέλεσμα ν' αναγκασθεί να αφήσει 
την ποθούσα, η οποία έφυγε αμέσως από το γραφείο 
του. Το Νοέμβριο του έτους 2003 σε ημερομηνία που 
δεν προσδιορίστηκε απείλησε την σπουδάστρια του 
ΤΕΙ Καρδίτσας, όπου και ο ίδιος δίδασκε ως καθηγητής, 
Μαρία Διαμαντή του Δημητρίου ότι δεν θα επιτρέψει 
τη συμμετοχή της στις εξετάσεις εκείνου του εξαμή¬ 
νου στο μάθημα του λόγω απουσιών της, πράξη που 
ήταν παράνομη και καταχρηστική, καθόσον η ποθούσα 
είχε παρακολουθήσει τη θεωρία του μαθήματος κατά 
το προηγούμενο εξάμηνο και δεν ήταν υποχρεωτική η 
παρακολούθηση και το επόμενο εξάμηνο. Τ ο ανωτέρω 
απείλησε ότι θα κάνει, αν η ποθούσα δεν συντάξει και 
υπογράψει έγγραφο στο οποίο θ’ αναιρούσε οποιαδή¬ 
ποτε καταγγελία σε βάρος του, γεγονός για το οποίο 
η ποθούσα δεν είχε υποχρέωση. Δεν έφερε σε πέρας 
τον σκοπό του καθόσον η ποθούσα δεν ενέδωσε σ' αυτό 
που της ζητήθηκε. Τα παραπάνω αποδεικνύονται ιδίως 
από τις σαφείς και χωρίς αντιφάσεις καταθέσεις των 
σπουδαστριών Παναγιώτας Τομαή και Μαρίας Διαμαντή, 
των Σωτηρίου Καραστεργίου, Ιωάννη Κακάρα, Γεωργί- 
ου Μαντάνη και Γεωργίου Νταλού. Επομένως, πρέπει ο 
κατηγορούμενος να κηρυχθεί ένοχος της πράξης της 
απόπειρας παράνομης βίας κατά συρροή». Με βάση τις 
παραπάνω παραδοχές του το Τριμελές Εφετείο Λάρι¬ 
σας καταδίκασε τον κατηγορούμενο σε συνολική ποινή 
φυλάκισης εννέα (9) μηνών, της οποίας ανέστειλε την 
εκτέλεση επί μία τριετία. 

6. Κατ’ ακολουθίαν όλων των ανωτέρω, ο διωκόμενος; 

Καθηγητής έχει καταδικασθεί αμετάκλητα για έγκλη¬ 
μα που διέπραξε με δόλο κατά συρροή σε ποινή ανώτε¬ 
ρη των τριών (3) μηνών και ειδικότερα για έγκλημα σε 
βάρος της ελευθερίας άλλων και συγκεκριμένα φοιτη¬ 
τριών του ΤΕΙ Λάρισας (Παράρτημα Καρδίτσας), όπου 
εκείνες σπούδαζαν και αυτός ασκούσε τα υπηρεσιακά 
του καθήκοντα. Η ως άνω πράξη του εγκαλουμένου, 
εκτιμώμενη από το πειθαρχικό συμβούλιο ανεξάρτητα 
από την ποινική απαξία και μεταχείριση της, μαρτυρεί 
διαγωγή που απάδει στην αξιοπρέπεια εκπαιδευτικού 
λειτουργού ανωτάτου ιδρύματος, αφού στρέφεται, με 
τρόπο έντονα προσβλητικό, κατά άλλων μελών της 
πανεπιστημιακής κοινότητος, μαρτυρούντας έλλειψη 
συναίσθησης της συμπεριφοράς πανεπιστημιακού δα¬ 
σκάλου. Αυτός, όπως προκύπτει από τις μαρτυρικές 
καταθέσεις, έχει επάρκεια γνώσεων που υπερκαλύπτουν 
τις υπηρεσιακές (εκπαιδευτικές) υποχρεώσεις. Στερεί¬ 
ται, όμως, του προσήκοντος ήθους που οφείλει να έχει 
κάθε δημόσιος λειτουργός και ειδικότερα ο εκπαιδευτι¬ 
κός, ώστε να είναι πρότυπο κυρίως για τους εκπαιδευ¬ 
όμενους αλλά και τους λοιπούς ανθρώπους. Εξάλλου, 
η ένσταση παραγραφής του αποδιδόμενου σ’ αυτόν ως 
άνω πειθαρχικού αδικήματος, που προβλήθηκε από τον 
εγκαλούμενο, είναι απορριπτέα ως κατ’ ουσίαν αβάσιμη, 
αφού από τότε που περατώθηκε η ποινική διαδικασία 
με τη δημοσίευση την 1-12-2010 της υπ’ αριθμ. 1868/2010 
απόφασης του Αρείου Πάγου μέχρι την παραπομπή 
του ενώπιον του Συμβουλίου τούτου στις 10-10-2012 
δεν παρήλθε διετία (άρθρο 46 παρ. 2 περ. α και β του 
Εσωτερικού Κανονισμού Λειτουργίας του Τεχνολογικού 
Ιδρύματος Ηπείρου), έκτοτε δε έχει διακοπεί και πάλι η 

τετραετής παραγραφή (άρθρο 46 παρ. 2β του ανωτέρω 
Κανονισμού). Εξάλλου, το Συμβούλιο τούτο δεν οφείλει 
να απόσχει από την περαιτέρω εξέταση της υποθέσεως, 
λόγω της υποβολής, στις 10-12-2012, της από 7-12-2012 
αίτησης του διωκόμενου για επανάληψη της ποινικής 
διαδικασίας (άρθρα 525 επ. Κ.Πολ.Δ.), εφόσον δεν προκύ¬ 
πτει οποιαδήποτε διαδικαστική εξέλιξη της, ούτε μπορεί 
να κρίνει έστω και παρεμπιπτόντως γί αυτήν. Άλλωστε, 
σε περίπτωση ευδοκίμησης της παραπάνω αίτησης, πα¬ 
ρέχεται στον διωκόμενο αντίστοιχο δικαίωμα του επα¬ 
νάληψης της προκειμένης πειθαρχικής διαδικασίας (βλ. 
σχετικά ΣτΕ 198/2012). Επομένως, δεν συντρέχει λόγος 
αναβολής της εκδίκασης της προκείμενης πειθαρχικής 
διαδικασίας μέχρι την έκδοση απόφασης επί της πα¬ 
ραπάνω αίτησης επανάληψης της ποινικής διαδικασίας. 

7. Με βάση όλα τα παραπάνω, ο εγκαλούμενος υπέπε¬ 
σε στο πειθαρχικό παράπτωμα της επίδειξης κατά την 
άσκηση των υπηρεσιακών καθηκόντων διαγωγής που 
απάδει στην αξιοπρέπεια του εκπαιδευτικού λειτουργού 
ανωτάτου ιδρύματος και που συνιστά και ποινικό αδί¬ 
κημα (απόπειρα παράνομης βίας σε βάρος φοιτητριών 
του ΤΕΙ Λάρισας - Παραρτήματος Καρδίτσας). Ως εκ 
τούτου, αυτό το Συμβούλιο κρίνει ομόφωνα ότι πρέπει 
να του επιβληθεί ως ανάλογη ποινή, ενόψει της βαρύ¬ 
τητας του παραπτώματος, των συνθηκών τέλεσης του 
κατά συρροή, του βαθμού υπαιτιότητος του διωκόμενου 
(άμεσου δόλου του) και της ιδιότητας αυτού ως δημόσι¬ 
ου λειτουργού (εκπαιδευτικού της ανωτάτης βαθμίδας) 
η οριστική παύση . Η επιβολή δε της ποινής αυτής, όχι 
μόνον δεν αντιβαίνει στην αρχή της αναλογικότητας 
και την αρχή της ακαδημαϊκής και επαγγελματικής 
ελευθερίας, αλλά αποτελεί αντιθέτως, επιβαλλόμενο 
κατασταλτικό μέτρο κατά εκπαιδευτικού λειτουργού 
που υπέπεσε σε παράπτωμα όπως το ανωτέρω αμέσως 
σχετιζόμενο με την εκπαιδευτική διαδικασία. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι ο εγκαλούμενος Νικόλαος Σπιτάλας 
του Χρήστου, αναπληρωτής Καθηγητής του ΤΕΙ Καβά¬ 
λας, τέλεσε το πειθαρχικό παράπτωμα που του αποδί¬ 
δεται με την υπ’ αρ. 11/2012 απόφαση του Πειθαρχικού 
αυτού Συμβουλίου. 

Επιβάλλει σ’ αυτόν την πειθαρχική ποινή της οριστικής 
παύσης. 

Κρίθηκε και αποφασίστηκε στην Αθήνα, στις 14 Ιανου¬ 
άριου 2013, απαγγέλθηκε δε σε δημόσια συνεδρίαση, 
στην αίθουσα συνεδριάσεων του Συμβουλίου της Επι¬ 
κράτειας, στις 15 Απριλίου 2013. 

Ο Πρόεδρος Ο Γραμματέας 

ΑΘΑΝΑΣΙΟΣ ΡΑΝΤΟΣ ΙΩΑΝΝΗΣ ΜΗΤΡΟΤΑΣΙΟΣ 

-♦- 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
Αριθμ. 14505 

Προκήρυξη θέσης καθηγητή του Τμήματος Οικονομικών 
Επιστημών του Αριστοτέλειου Πανεπιστημίου Θεσ¬ 
σαλονίκης στη βαθμίδα του αναπληρωτή καθηγητή 
με γνωστικό αντικείμενο «Οικονομικός Προγραμμα¬ 
τισμός και Ανάπτυξη». 

Η Γ.Σ.Ε.Σ. του Τμήματος Οικονομικών Επιστημών του 
Αριστοτέλειου Πανεπιστημίου Θεσσαλονίκης στη συνε¬ 
δρίαση της υπ’ αριθμ. 1/13-2-2013 λαμβάνοντας υπόψη 


την από 5-6-2012 αίτηση εξέλιξης καθηγητή και σύμφω¬ 
να με τις διατάξεις: 

1) των παρ. 3 και 4α του άρθρου 77 του ν. 4009/2011 
(195 Ά), 

2) της παρ. 1 του άρθρου 17 και της παρ. 2 του άρθρου 
18 του ν. 4009/2011 (195 Α') 

3) της παρ. 5 του άρθρου 18 και της παρ. 7 του άρθρου 
77 του ν. 4009/2011 (195 Α') 

4) της παρ. 22α του άρθρου 80 του ν. 4009/2011 (195 Α') 

5) των άρθρων 21 και 23 του ν. 3549/2007 (69 Α') 

6) της παρ. 4 του άρθρου 14 του ν. 1268/1982 (87 Α') 

7) της παρ. 5α του άρθρου 14 του ν. 1268/1982 (87 
Α'), όπως αντικαταστάθηκε τελικώς με την παρ. 3 του 
άρθρου 4 του ν. 2517/1997 (160 Α'), 

8) του Π.Δ. 134/1999 (132 Α') και 

9) των ερμηνευτικών εγκυκλίων αριθμ. Φ.122.1/350/141732/ 
Β2/9-12-2011 (ανακοινοποιημένη στο ορθό στις 20-12-2011) 
και Φ.122.1/58/22996/Β2/5-3-2012 του Υπουργείου Παιδείας, 
Δια Βίου Μάθησης και Θρησκευμάτων 

Αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης καθηγητή, ως εξής: 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΣΧΟΛΗ ΝΟΠΕ 

ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ 

ΤΟΜΕΑΣ ΑΝΑΠΤΥΞΗΣ ΚΑΙ ΠΡΟΓΡΑΜΜΑΤΙΣΜΟΥ 

Μία (1) θέση καθηγητή στη βαθμίδα του αναπληρωτή 
καθηγητή με γνωστικό αντικείμενο «Οικονομικός Προ¬ 
γραμματισμός και Ανάπτυξη». 

Συνοπτική περιγραφή του γνωστικού αντικειμένου: 

Μελέτη θεμάτων οικονομικής μεγέθυνσης, σύγκλισης 
και ανάπτυξης καθώς και σχεδιασμού και προγραμμα¬ 
τισμού οικονομικών πολιτικών σε θεωρητικό και εμπει¬ 
ρικό επίπεδο χρησιμοποιώντας παραμετρικές και μη- 
παραμετρικές μεθόδους ανάλυσης δεδομένων. 

Καλούνται οι ενδιαφερόμενοι να υποβάλουν στη 
Γραμματεία του Τμήματος Οικονομικών Επιστημών της 
Σχολής ΝΟΠΕ την υποψηφιότητά τους μέσα σε απο¬ 
κλειστική προθεσμία δύο (2) μηνών από την ημερομηνία 
του εγγράφου της ανακοίνωσης της δημοσίευσης της 
Προκήρυξης αυτής στον Ημερήσιο Τύπο μαζί με όλα τα 
αναγκαία για την κρίση δικαιολογητικά. 

Μαζί με την αίτηση υποβάλλονται: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να φέρουν τις νόμιμες θεωρή¬ 
σεις και να συνοδεύονται από επίσημες μεταφράσεις, 
καθώς και από την απόφαση ισοτιμίας ή αντίγραφο 
της αίτησης για αναγνώριση της ισοτιμίας, η οποία θα 
πρέπει να έχει κατατεθεί πριν τη λήψη της σχετικής 
απόφασης εκλογής. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

• Τα ανωτέρω των περιπτώσεων 2, 3, 4 υποβάλλονται 
σε επτά (7) αντίτυπα σε ηλεκτρονική μορφή (ΟΩ ή άλλο 
αποθηκευτικό μέσο) και σε ένα (1) αντίτυπο σε έντυ¬ 
πη μορφή το οποίο θα βρίσκεται στη Γ ραμματεία του 
Τμήματος Οικονομικών Επιστημών, στη διάθεση όλων 
των μελών της Επιτροπής Επιλογής ή Εξέλιξης και των 
Αξιολογητών του άρθρου 19 του ν. 4009/2011. 

5. Πιστοποιητικό Υγείας και φυσικής καταλληλότητας 
της Α'/βάθμιας Υγειονομικής Επιτροπής. 

• Το πιστοποιητικό γέννησης, θα αναζητηθεί αυτε- 
παγγέλτως από την υπηρεσία. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

• Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α' θα αναζητηθούν αυτεπαγγέλτως από την υπηρεσία. 

Με υπεύθυνη δήλωση του ν. 1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτι¬ 
κές τους υποχρεώσεις ή θα έχουν απαλλαγεί νόμιμα 
από αυτές πριν την έκδοση της Πρυτανικής Πράξης 
διορισμού τους. Το κώλυμα της μη εκπλήρωσης των 
στρατιωτικών υποχρεώσεων δεν ισχύει για πολίτες κρά¬ 
τους - μέλους της Ευρωπαϊκής Ένωσης, στο οποίο δεν 
προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυ¬ 
χιακό τίτλο σπουδών Ελληνικού Α.Ε.Ι. ή απολυτήριο Ελ¬ 
ληνικού Λυκείου ή εξατάξιου Γυμνασίου ή πιστοποιητικό 
ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη της οποίας το ύψος δεν 
μπορεί να προσδιοριστεί θα καλυφθεί από τις πιστώ¬ 
σεις του Υπουργείου Οικονομικών (ειδ. Φορέα 23-200 
ΚΑΕ 5113). 

Η Προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 20 Μαρτίου 2013 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

Αριθμ. 14948 

Προκήρυξη θέσης καθηγητή του Τμήματος Επιστήμης 
Φυσικής Αγωγής και Αθλητισμού Σερρών του Αρι- 
στοτέλειου Πανεπιστημίου Θεσσαλονίκης στη βαθ¬ 
μίδα του Καθηγητή με γνωστικό αντικείμενο «Αθλη¬ 
τική Κινησιολογία». 

Η Γ.Σ.Ε.Σ. του Τμήματος Επιστήμης Φυσικής Αγωγής 
και Αθλητισμού Σερρών του Αριστοτέλειου Πανεπι¬ 
στημίου Θεσσαλονίκης στη συνεδρίαση της αριθμ. 92/ 
11-02-2013, λαμβάνοντας υπόψη την από 11-07-2012 αί¬ 
τηση εξέλιξης Καθηγητή και σύμφωνα με τις διατάξεις: 

1) της παρ. 3, του άρθρου 77 του ν. 4009/2011 (195 Α'), 

2) της παρ. 1 του άρθρου 17 και της παρ. 2 του άρθρου 
18 του ν. 4009/2011 (195 Α') 

3) της παρ. 5 του άρθρου 18 και της παρ. 7 του άρθρου 
77 του ν. 4009/2011 (195 Α') 

4) της παρ. 22α του άρθρου 80 του ν. 4009/2011 (195 Α') 

5) των άρθρων 21 και 23 του ν. 3549/2007 (69 Α') 

6) της παρ. 5 του άρθρου 14 του ν. 1268/1982 (87 Α') 

7) της παρ. 5α του άρθρου 14 του ν. 1268/1982 (87 
Α'), όπως αντικαταστάθηκε τελικώς με την παρ. 3 του 
άρθρου 4 του ν. 2517/1997 (160 Α'), 

8) της περ. III της παρ. 5 του άρθρου 14 του ν. 1268/1982, 
όπως αντικαταστάθηκε με το άρθρο 2 του ν. 3282/2004 
(208 Α') 


9) του Π.Δ. 134/1999 (132 Α') και 

10) των ερμηνευτικών εγκυκλίων αριθμ. Φ.122.1/350/ 
141732/Β2/9-12-2011 (ανακοινοποιημένη στο ορθό στις 20- 
12-2011) και Φ.122.1/58/22996/Β2/5-3-2012 του Υπουργείου 
Παιδείας, Δια Βίου Μάθησης και Θρησκευμάτων 

Αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης καθηγητή, ως εξής: 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣ¬ 
ΜΟΥ ΣΕΡΡΩΝ 

Μία (1) θέση καθηγητή στη βαθμίδα του Καθηγητή, 
πρώτης βαθμίδας με γνωστικό αντικείμενο «Αθλητική 
Κινησιολογία». 

Συνοπτική περιγραφή του γνωστικού αντικειμένου: 

Η «Αθλητική Κινησιολογία» αποτελεί ένα βασικό και 
αναπόσπαστο κλάδο της Φυσικής Αγωγής και της Αθλη¬ 
τικής Επιστήμης διεθνώς. Αντικείμενο της Αθλητικής 
Κινησιολογίας είναι α) η ανάλυση της ανθρώπινης κί¬ 
νησης μέσω της ποιοτικής και ποσοτικής παρατήρησης 
του σώματος και με βάση τις ανατομικές δομές που τη 
διέπουν β) η ανίχνευση της ιδανικής τεχνικής σε όλα 
τα αθλήματα μέσα από την εφαρμογή των νόμων της 
φυσικής γ) η αξιολόγηση της απόδοσης του μυοσκελετι- 
κού και του νευρικού συστήματος των αθλητών και των 
ασκουμένων δ) η πρόληψη τραυματισμών μέσα από την 
εργονομική ανάλυση των ασκήσεων και των αθλητικών 
τεχνικών και ε), ως απόρροια των παραπάνω, η καθο¬ 
δήγηση των προγραμμάτων άσκησης και προπόνησης. 

Καλούνται οι ενδιαφερόμενοι να υποβάλουν στη Γραμ- 
ματεία του Τμήματος Επιστήμης Φυσικής Αγωγής και 
Αθλητισμού Σερρών την υποψηφιότητά τους μέσα σε 
αποκλειστική προθεσμία δύο (2) μηνών από την ημερο¬ 
μηνία του εγγράφου της ανακοίνωσης της δημοσίευσης 
της Προκήρυξης αυτής στον Ημερήσιο Τύπο μαζί με όλα 
τα αναγκαία για την κρίση δικαιολογητικά. 

Μαζί με την αίτηση υποβάλλονται: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να φέρουν τις νόμιμες θεωρή¬ 
σεις και να συνοδεύονται από επίσημες μεταφράσεις, 
καθώς και από την απόφαση ισοτιμίας ή αντίγραφο 
της αίτησης για αναγνώριση της ισοτιμίας, η οποία θα 
πρέπει να έχει κατατεθεί πριν τη λήψη της σχετικής 
απόφασης εκλογής. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

• Τα ανωτέρω των περιπτώσεων 2,3,4 υποβάλλονται 
σε επτά (7) αντίτυπα σε ηλεκτρονική μορφή (ΘΩ ή άλλο 
αποθηκευτικό μέσο) και σε ένα (1) αντίτυπο σε έντυ¬ 
πη μορφή το οποίο θα βρίσκεται στη Γραμματεία του 
Τμήματος Επιστήμης Φυσικής Αγωγής και Αθλητισμού 
Σερρών, στη διάθεση όλων των μελών της Επιτροπής 
Επιλογής ή Εξέλιξης και των Αξιολογητών του άρθρου 
19 του ν. 4009/2011. 

5. Πιστοποιητικό Υγείας και φυσικής καταλληλότητας 
της Α'/βάθμιας Υγειονομικής Επιτροπής. 

• Το πιστοποιητικό γέννησης, θα αναζητηθεί αυτε- 
παγγέλτως από την υπηρεσία. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 

πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

• Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α' θα αναζητηθούν αυτεπαγγέλτως από την υπηρεσία. 

Με υπεύθυνη δήλωση του ν. 1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτι¬ 
κές τους υποχρεώσεις ή θα έχουν απαλλαγεί νόμιμα 
από αυτές πριν την έκδοση της Πρυτανικής Πράξης 
διορισμού τους. Το κώλυμα της μη εκπλήρωσης των 
στρατιωτικών υποχρεώσεων δεν ισχύει για πολίτες κρά- 
τους-μέλους της Ευρωπαϊκής Ένωσης, στο οποίο δεν 
προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυ¬ 
χιακό τίτλο σπουδών Ελληνικού Α.Ε.Ι. ή απολυτήριο Ελ¬ 
ληνικού Λυκείου ή εξατάξιου Γυμνασίου ή πιστοποιητικό 
ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη της οποίας το ύψος δεν 
μπορεί να προσδιοριστεί θα καλυφθεί από τις πιστώ¬ 
σεις του Υπουργείου Οικονομικών (ειδ. Φορέα 23-200 
ΚΑΕ5113). 

Η Προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 21 Μαρτίου 2013 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

Αριθμ. 14945 

Προκήρυξη θέσης καθηγητή του Τμήματος Επιστήμης 
Φυσικής Αγωγής και Αθλητισμού Σερρών του Αριστο- 
τελείου Πανεπιστημίου Θεσσαλονίκης στη βαθμίδα 
του Επίκουρου Καθηγητή με γνωστικό αντικείμενο 
«Ανάλυση της Κίνησης στην Τρίτη Ηλικία». 

Η Γ.Σ.Ε.Σ. του Τμήματος Επιστήμης Φυσικής Αγωγής 
και Αθλητισμού Σερρών του Αριστοτέλειου Πανεπι¬ 
στημίου Θεσσαλονίκης στη συνεδρίαση της αριθμ. 92/ 
11-02-2013, λαμβάνοντας υπόψη την από 13-09-2012 αί¬ 
τηση εξέλιξης λέκτορα με θητεία και σύμφωνα με τις 
διατάξεις: 

1) των παρ. 3, 5β του άρθρου 77 του ν. 4009/2011 (195 
Α'), 

2) της παρ. 1 του άρθρου 17 και της παρ. 2 του άρθρου 
18 του ν. 4009/2011 (195 Α') 

3) της παρ. 5 του άρθρου 18 και της παρ. 7 του άρθρου 
77 του ν. 4009/2011 (195 Α') 

4) της παρ. 22α του άρθρου 80 του ν. 4009/2011 (195 Α') 

5) των άρθρων 21 και 23 του ν. 3549/2007 (69 Α') 

6) της παρ. 3 του άρθρου 14 του ν. 1268/1982 (87 Α') 

7) της παρ. 5α του άρθρου 14 του ν. 1268/1982 (87 
Α'), όπως αντικαταστάθηκε τελικώς με την παρ. 3 του 
άρθρου 4 του ν. 2517/1997 (160 Α'), 

8) του Π.Δ. 134/1999 (132 Α') και 

9) των ερμηνευτικών εγκυκλίων αριθμ. Φ. 122.1/350/ 
141732/Β2/9-12-2011 (ανακοινοποιημένη στο ορθό στις 
20-12-2011) και Φ.122.1/58/22996/Β2/5-3-2012 του Υπουρ¬ 
γείου Παιδείας, Δια Βίου Μάθησης και Θρησκευμάτων. 


Αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης καθηγητή, ως εξής: 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣ¬ 
ΜΟΥ ΣΕΡΡΩΝ 

Μία (1) θέση καθηγητή στη βαθμίδα του Επίκουρου 
Καθηγητή με γνωστικό αντικείμενο «Ανάλυση της Κίνη¬ 
σης στην Τρίτη Ηλικία». 

Συνοπτική περιγραφή του γνωστικού αντικειμένου: 

Η επιστήμη της ανάλυσης της κίνησης στην Τρίτη 
ηλικία αναφέρεται στην περιγραφή της κίνησης των 
ηλικιωμένων ατόμων και την ανάλυση των μηχανισμών 
που τη διέπουν. Αποτελεί ένα ξεχωριστό θεματικό πεδίο 
το οποίο αναγνωρίζεται διεθνώς τα τελευταία χρό¬ 
νια. Συγκεκριμένα, εφαρμόζονται μαθηματικά μοντέλα 
και ειδικά τεχνολογικά συστήματα πληροφορικής για 
τη μελέτη της κίνησης των μυών και των αρθρώσε¬ 
ων σε δυναμικές (βάδιση, πτώση, τρέξιμο) και στατικές 
συνθήκες (ισορροπία, όρθια στάση), την επίδραση της 
άσκησης στο μυοσκελετικό σύστημα των ηλικιωμένων 
ατόμων αλλά και την εν τω βάθη μελέτη της επίδρα¬ 
σης της γήρανσης στα συστήματα του οργανισμού που 
σχετίζονται έμμεσα ή άμεσα με την κίνηση. 

Καλούνται οι ενδιαφερόμενοι να υποβάλουν στη Γραμ- 
ματεία του Τμήματος Επιστήμης Φυσικής Αγωγής και 
Αθλητισμού Σερρών την υποψηφιότητα τους μέσα σε 
αποκλειστική προθεσμία δύο (2) μηνών από την ημερο¬ 
μηνία του εγγράφου της ανακοίνωσης της δημοσίευσης 
της Προκήρυξης αυτής στον Ημερήσιο Τύπο μαζί με όλα 
τα αναγκαία για την κρίση δικαιολογητικά. 

Μαζί με την αίτηση υποβάλλονται: 

1 .Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να φέρουν τις νόμιμες θεωρή¬ 
σεις και να συνοδεύονται από επίσημες μεταφράσεις, 
καθώς και από την απόφαση ισοτιμίας ή αντίγραφο 
της αίτησης για αναγνώριση της ισοτιμίας, η οποία θα 
πρέπει να έχει κατατεθεί πριν τη λήψη της σχετικής 
απόφασης εκλογής. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δη¬ 
μοσιεύματα. 

• Τα ανωτέρω των περιπτώσεων 2,3,4 υποβάλλονται 
σε επτά (7) αντίτυπα σε ηλεκτρονική μορφή (ΘΩ ή άλλο 
αποθηκευτικό μέσο) και σε ένα (1) αντίτυπο σε έντυ¬ 
πη μορφή το οποίο θα βρίσκεται στη Γραμματεία του 
Τμήματος Επιστήμης Φυσικής Αγωγής και Αθλητισμού 
Σερρών, στη διάθεση όλων των μελών της Επιτροπής 
Επιλογής ή Εξέλιξης και των Αξιολογητών του άρθρου 
19 του ν. 4009/2011. 

5. Πιστοποιητικό Υγείας και φυσικής καταλληλότητας 
της Α'/βάθμιας Υγειονομικής Επιτροπής. 

• Το πιστοποιητικό γέννησης, θα αναζητηθεί αυτε- 
παγγέλτως από την υπηρεσία. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

• Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α’ θα αναζητηθούν αυτεπαγγέλτως από την υπηρεσία. 

Με υπεύθυνη δήλωση του ν. 1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτι¬ 
κές τους υποχρεώσεις ή θα έχουν απαλλαγεί νόμιμα 
από αυτές πριν την έκδοση της Πρυτανικής Πράξης 
διορισμού τους. Το κώλυμα της μη εκπλήρωσης των 
στρατιωτικών υποχρεώσεων δεν ισχύει για πολίτες κρά¬ 
τους - μέλους της Ευρωπαϊκής Ένωσης, στο οποίο δεν 
προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυ¬ 
χιακό τίτλο σπουδών Ελληνικού Α.Ε.Ι. ή απολυτήριο Ελ¬ 
ληνικού Λυκείου ή εξατάξιου Γυμνασίου ή πιστοποιητικό 


ελληνομάθειας Γ1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη της οποίας το ύψος δεν 
μπορεί να προσδιοριστεί θα καλυφθεί από τις πιστώ¬ 
σεις του Υπουργείου Οικονομικών (ειδ. Φορέα 23-200 
ΚΑΕ5113). 

Η Προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 21 Μαρτίου 2013 
Ο Πρύτανης 

ΙΩΑΝΝΗΣ Α. ΜΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοσι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήίίρ://νννννν.β1.9τ - β-πιαΜ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*0300587 1 206 1 3000 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































